section_heading: Povijest
paragraph_text: Izvornu kolekciju muzeja činila su djela iz privatnih kolekcija bavarskih vojvoda i izbornih kneževa, a nakon opće sekularizacije iz 1802. godine, obogaćena je mnogim oduzetim djelima iz bavarskih crkava i bivših samostana. Ludovik I. je nastavio obogaćivati kolekciju kupnjom mnogih djela starih majstora, a nakon njegove smrti širenje kolekcije je gotovo stalo sve do 1875.